Kvarner
Kvarner ili Kvarnerski zaljev je zaljev u sjeveroistočnom dijelu Jadranskog mora između Istre i Hrvatskog primorja. Najveći otoci u Kvarnerskom zaljevu su: Krk, Cres, Lošinj Rab i Pag. More u Kvarnerskom zaljevu je razmjerno dublje od otvorenog gornjeg Jadrana (30-60m) koji zasipaju obilnim muljem Po i druge italijanske rijeke. Naprotiv oko Kvarnera nema većih rijeka, a dna su dijelom strmija i kamenita i zato je najveća dubina sjevernog Jadrana -128m u kanalu Krušija između Plavnika i Cresa. Druge dubine preko 100m tu se još nalaze i uz otoke Rab (-112 m), Prvić (-109 m), Goli otok (-103 m) itd. Na obali Kvarnera se nalazi najveća luka u Hrvatskoj, Rijeka, pa kroz Kvarnerski zaljev vode značajni pomorski putevi: najviše kroz prolaze Srednja Vrata između Krka i Cresa, te Vela Vrata između Cresa i Istre.